SKRIFTLIG FORESPØRGSEL E-0646/01

af John Cushnahan (PPE-DE) til Kommissionen

(6. marts 2001)

Om: Kommissionens deltagelse i plenardebatter

Ifølge rammeaftalen skal Kommissionens medlemmer deltage i EP-plenardebatter, der vedrører deres eget sagsområde. Så vidt jeg har forstået, kan der kun i begrænset omfang gøres undtagelse fra denne hovedregel.

Kan Kommissionen oplyse, hvor mange plenardebatter der berørte hver enkelt kommissærs sagsområde i 2000?

Hvor mange debatter om deres eget sagsområde deltog de enkelte kommissærer i?

Svar afgivet på vegne af Kommissionen af Romano Prodi

(4. maj 2001)

På det ærede medlems anmodning giver den vedlagte tabel et overblik over, hvor mange plenardebatter, der berørte hver enkelt kommissærs sagsområde i 2000, og hvor mange debatter inden for deres egne respektive sagsområder hver kommissær deltog i. Det bør bemærkes, at fælles debatter om forskellige emner eller om et antal forskellige rapporter regnes som én debat. Kommissærers deltagelse i uopsættelige debatter, i spørgetid eller som stedfortræder for en anden kommissær er ikke optalt.

Under debatten ved indsættelsen den 15. september 1999 gav formanden, Romano Prodi, Parlamentet bindende tilsagn om at sikre, at kommissærerne som en hovedregel deltager i plenardebatter, der vedrører deres eget sagsområde. Dette politiske løfte blev derefter kodificeret i artikel 19, 20 og 21 i den rammeaftale, der blev vedtaget den 5. juli 2000. Her blev det aftalt, at at den ansvarlige kommissær, når Europa-Parlamentet anmoder om det, er til stede på plenarmøderne til behandlingen af de punkter på dagsordenen, der falder ind under hans/hendes ansvarsområde. Kommissionen skal, som en hovedregel, sikre, at den ansvarlige kommissær er til stede, når dette forlanges af Europa-Parlamentet til plenarmøder med hensyn til de punkter på dagsordenen, der falder ind under hans eller hendes sagsområde (artikel 19). Med henblik på kommissærernes tilstedeværelse påtager Europa-Parlamentet sig at gøre sit yderste for at så vidt muligt at holde fast ved de endelige forslag til dagsorden (artikel 20). Såfremt Europa-Parlamentet ændrer sit forslag til dagsorden efter formandskonferencens vedtagelse af det endelige forslag til dagsorden for en mødeperiode, eller ændrer det rækkefølgen af punkterne på dagsordenen for en mødeperiode, gør Kommissionen sit bedste for at sikre, at den ansvarlige kommissær kan være til stede (artikel 21).

Det samlede tal på 86 % tilstedeværelse er udtryk for Kommissionens faste vilje til at overholde denne forpligtelse. Men, som det ærede medlem selv bemærker, tillader rammeaftalen en vis fleksibilitet i erkendelse af det pres, det kan lægge på kommissærernes arbejdsprogram.

Kommissionen minder også om, at tallet for deltagelse i plenarmøder under rammeaftalens artikel 19 kun giver et ufuldstændigt billede af såvel den generelle tilstedeværelse og forbindelserne mellem kommissærerne og Europa-Parlamentet. For at få et mere fuldstændigt billede bør der også tages højde for kommissærernes deltagelse i udvalgsmøder, møder med parlamentsdelegationer, politiske grupper, tværpolitiske grupper osv.

>TABELPOSITION>

Baseret på Strasbourg-møder mandag til torsdag + Bruxelles-møder.

Omfatter ikke debatter, hvor alene formanden, Romano Prodi har deltaget, hastende debatter, afstemninger og Kommissionens erklæringer om dagens afgørelser.